ସମ୍ବାଦପତ୍ର ଓ ଗଣମାଧ୍ୟମ ଶିଳ୍ପର ଚରମ ପ୍ରଗତି ସମୟରେ ଏହାର ଇତିହାସ ଯଦି ପଢାଯାଏ, ଆମକୁ ଚକିତ ହେବାକୁ ପଡିବ । ବିକାଶର କୌଣସି ସମ୍ଭାବନା ନଥିବା ସମୟରେ ନୁଆ ଇତିହାସ ତିଆରି କରିବାର ସାହସ ମଣିଷ ଜାତି ସଂଚୟ କରିଥାଏ, ସେଥିଲାଗି ସବୁ ବଡ ସଫଳତା ର ଆରମ୍ଭ ସବୁଠୁ ଭୟଂକର ବିଫଳତା ରୁ ଇ ଆରମ୍ଭ ହୋଇଥାଏ ।
ଯେଉଁ ସମୟରେ ଓଡିଶାର ରାଜନୈତିକ ଅସ୍ତିତ୍ବ ନାହିଁ, ଭାଷା ଓ ସଂସ୍କୃତିର ସ୍ବୀକୃତି ନାହିଁ ଓ ଅର୍ଥନୈତିକ ମେରୁଦଣ୍ଡ ଏକପ୍ରକାର ଶକ୍ତିହୀନ, ସେତେବେଳେ ଓଡିଆ ମାନେ ପ୍ରଥମ କରି ଗୋଟେ ସମ୍ବାଦପତ୍ର ପ୍ରତିଷ୍ଠା କରିବାର ସ୍ବପ୍ନ ଦେଖୁଛନ୍ତି ଓ ସଫଳ ହେଉଛନ୍ତି।
୧୮୬୬ ମସିହାର କରାଳ ନ' ଅଂକ ଦୁର୍ଭିକ୍ଷ ର ହାହାକାର ଭିତରୁ ଓଡିଶାର ପ୍ରଥମ ସମ୍ବାଦ ଓ ସମ୍ବାଦପତ୍ର ଜନ୍ମ ନେଉଛି।ଯଦିଓ ୧୮୫୬ ମସିହାରେ ଖ୍ରୀଷ୍ଟିଆନ ପାଦ୍ରୀ ଉଇଲିୟମ୍ ଲେସୀ ସାହେବଂକ ସମ୍ପାଦନା ରେ ପ୍ରଥମ ଓଡିଆ ସମାଚାର ପତ୍ର "ପ୍ରବୋଧ ଚନ୍ଦ୍ରିକା" ପ୍ରକାଶିତ ହୋଇଛି , ତଥାପି ତାକୁ ପୂର୍ନାଂଗ ଓଡିଆ ସମ୍ବାଦପତ୍ର ବୋଲି କୁହାଯାଇ ପାରିବ ନାହିଁ ।
ପ୍ରଥମ ପୂର୍ନାଂଗ ଓଡିଆ ସମ୍ବାଦପତ୍ର ରୂପେ ୧୧, ଅଗଷ୍ଟ ୧୮୬୬ ଦିନ ପ୍ରଥମ ସାପ୍ତାହିକ ଓଡିଆ ସମ୍ବାଦପତ୍ର "ଉତ୍କଳ ଦୀପିକା" ପ୍ରକାଶ ପାଇଥିଲା ।ଓଡିଶାର ପରିଚୟ ଓ ଓଡିଆ ଜାତିର ଅସ୍ତିତ୍ବରେ ଦୀପିକା ନୁଆ ପ୍ରାଣ ସଂଚାର କରିଥିଲା ।୧୮୬୬ ରୁ ୨୦୧୬, ଦେଢ ଶହ ବର୍ଷ ଭିତରେ ଦୀପିକା ଆଜି କେବଳ ସ୍ମୃତି।
୧. "କଟକସ୍ଥ ସାହାଯ୍ୟ କୁମେଟୀ" ଶୀର୍ଷକରେ ୧୧, ଅଗଷ୍ଟ ,୧୮୬୬ ତାରିଖ ଦିନ "ଉତ୍କଳ ଦୀପକା" ନାମକ ଖବର କାଗଜର ପ୍ରଥମ ପୃଷ୍ଠାର ପ୍ରଥମ ସମ୍ବାଦ ପ୍ରକାଶ ପାଇଲା । ଛାପା ଅକ୍ଷରରେ ଓଡିଆ ସମ୍ବାଦ ପଢିବାର ସେ ଥିଲା ଐତିହାସିକ ଦିନ ।
୨. ଦୁର୍ଭିକ୍ଷ, ଅନ୍ନ ର ଅଭାବ ଓ ଏ ପ୍ରକାର ମାନବୀୟ ସଂକଟକୁ ମୁକାବିଲା କରିବାରେ ସରକାର ତଥା ଧନୀ ଓଡିଆ ମାନେ ବିଫଳ ହେଉଥିବାର ସ୍ପଷ୍ଟ ଚିତ୍ର ଦୀପିକାରେ ପ୍ରକାଶ ପାଇଛି। ଦୀପିକାର ପ୍ରଥମ ପ୍ରକାଶକ ଓ ସମ୍ପାଦକ ଗୌରୀଶଙ୍କର ରାୟ ବୃତ୍ତିରେ ବ୍ରିଟିଶ୍ ସରକାରର କର୍ମଚାରୀ ହୋଇଥିଲେ ମଧ୍ୟ ସରକାରକୁ କଟୁ ସମାଲୋଚନା କରାଯାଇଛି ।
୩. ନୁଆ କରି ଓଡିଶାରେ ଗଢି ଉଠୁଥିବା ମୁଦ୍ରଣ ଶିଳ୍ପ ର ବିକାଶ ପାଇଁ ୧୮୬୪ ମସିହାରେ କଟକର ଦରଘା ବଜାରରେ କଟକ ପ୍ରିନଟିଂଗ୍ କମ୍ପାନୀ ନାମକ ଏକ କମ୍ପାନୀ ଗଠିତ ହୋଇଛି ।
ଏହାର ନିର୍ଦ୍ଦେଶକ ଭାବରେ ବିଚିତ୍ରାନନ୍ଦ ଦାସ,ଲକ୍ଷ୍ମୀ ନାରାୟଣ ଚୌଧୁରୀ, ମଧୁସୁଦନ ଦାସ,ବିହାରିଲାଲ ପଣ୍ଡିତ,ଗୋପିମୋହନ ସେନ,ବନମାଳୀ ସିଂ ପ୍ରମୁଖ ରହିଥିବା ବେଳେ ଏହାର ସମ୍ପାଦକ ଭାବରେ ଗୌରୀଶଙ୍କର ଶଂକର ରାୟ ଦାୟିତ୍ବ ନିର୍ବାହ କରିଛନ୍ତି ।
୪. ଗୌରୀଶଙ୍କର ରାୟ (୧୩,୦୭, ୧୮୩୮-୦୭,୦୩, ୧୯୧୭ ), ଉତ୍କଳ ଦୀପିକା ର ପ୍ରତିଷ୍ଠାତା ସମ୍ପାଦକ ।ତାଂକ ନେତୃତ୍ବରେ ଦୀପିକା ନିରନ୍ତର ପ୍ରକାଶ ପାଇଛି । ୧୮୬୬ ରୁ ୧୯୧୫ , ଦୀର୍ଘ ୪୯ ବର୍ଷ ଧରି ଦୀପିକାର ପରିଚାଳନା ଓ ସମ୍ପାଦନା ଦାୟିତ୍ବ ସେ ତୁଲାଇଥିଲେ।
୫. ମୃତ୍ୟୁ ର ଦୁଇ ବର୍ଷ ଆଗରୁ ଗୌରୀଶଙ୍କର ତାଂକର ଉତ୍ତରାଧିକାରୀ ଭାବରେ ସୁଦାମ ଚରଣ ନାୟକଂକୁ ସମ୍ପାଦକ ଦାୟିତ୍ବ ସମର୍ପି ଦେଇଥିଲେ। ଗୌରୀଶଙ୍କର ଜୀବିତ ଥିବାବେଳେ ଦୀପିକା ବନ୍ଦ ହୋଇନାହିଁ , ବରଂ ଏହା ଓଡିଆ ଭାଷା, ସଂସ୍କୃତି, ରାଜନୀତି, ଅର୍ଥନୀତି ଓ ସାମାଜିକ ଜୀବନକୁ ଗଭୀର ଭାବରେ ପ୍ରଭାବିତ କରୁଛି ।
୬. ଗୌରୀଶଙ୍କର ମୃତ୍ୟୁବରଣ କରିବାର ମାତ୍ର ୧୭ ବର୍ଷ ପରେ କଟକ ପ୍ରିଂଟିଂଗ କମ୍ପାନୀ ଭାଂଗି ଗଲା ଓ ସବୁଦିନ ପାଇଁ ଓଡିଶାର ଗୌରବମୟ ଇତିହାସ ନିର୍ମାଣ କରିଥିବା ସମ୍ବାଦପତ୍ର ଦୀପିକା ସବୁଦିନ ଲାଗି ବନ୍ଦ ହୋଇଗଲା ।ସ୍ବତନ୍ତ୍ର ଓଡିଶା ଗଠନରେ ଅଗ୍ରଣୀ ଭୂମିକା ନେଇଥିବା ଦୀପିକା ରେ ସ୍ବତନ୍ତ୍ର ଓଡିଶା ଗଠନର ଖବର ପ୍ରକାଶ ପାଇ ପାରିଲା ନାହିଁ ।
୭. ଦୀପିକା ର ସମ୍ପାଦକୀୟ ମାନଦଣ୍ଡ ଓଡିଶାର ଗଣମାଧ୍ୟମର ଇତିହାସରେ ବିରଳ । ସବୁ ପ୍ରକାର ପକ୍ଷ ରଖିବାର ସୁଯୋଗ ଓ ସବୁ ମତକୁ ସମାନ ଭାବରେ ସମ୍ମାନ ଦେବାର ନୀତି ଦୀପିକାର ରହିଥିଲା ।
ଏହାର ସମ୍ପାଦକ ଭାବରେ ଗୌରୀଶଙ୍କର ଥିଲେ ଯୋଗଜନ୍ମା।ତାଂକ ପରେ ସୁଦାମ ଚରଣ ନାୟକ, ଭିକାରୀ ପଟନାୟକ ଓ ନୀଳମଣି ବିଦ୍ୟାରତ୍ନ ପ୍ରମୁଖ ସମ୍ପାଦକ ଭାବରେ ନିଜ ସିଦ୍ଧିର ସ୍ବାକ୍ଷର ଛାଡି ଯାଇଛନ୍ତି।
୮. ଦୀପିକା ର ସମ୍ବାଦ ପରିବେଷଣ ଶୈଳୀ ରେ ବ୍ୟାପକ ପରିବର୍ତନ ଆସିଛି ।୧୮୬୬ ବେଳର ଦୀପିକାର ଭାଷାରେ ଯେଉଁ ସାଧୁ ଓ ଜଟିଳ ଭାଷାର ବ୍ୟବହାର ଥିଲା ତାହା ସମୟକ୍ରମେ ଯୁକ୍ତିନିଷ୍ଠ ଓ ପ୍ରାସଂଗିକ ହୋଇଛି ।
ତେବେ ତେରଛା ସମାଲୋଚନା କରିବାର ଏକ ସୁନ୍ଦର ଶୈଳୀ ଦୀପିକାରେ ରହିଥିଲା, ଯାହାକି ଆଜିର ସମ୍ବାଦପତ୍ର ଗୁଡିକରେ ଏକ ପ୍ରକାର ଦେଖିବାକୁ ମିଳିନାହିଁ ।
୯. ସମାଜ ସଂସ୍କାର ଓ ଲୋକ ବିକାଶ ର କଥା ଦୀପିକାରେ ପ୍ରମୁଖ ସ୍ଥାନ ପାଉଥିଲା। ସ୍ବାଧିନତା ଆନ୍ଦୋଳନ ପ୍ରତି ଦୀପିକାର ଆଗ୍ରହ ବିଶେଷ ନଥିବା ଏହାର ଏକ ବଡ ଦୁର୍ବଳତା ।
ଓଡିଆ ଜାତୀୟତା ଉପରେ ସର୍ବାଧିକ ଗୁରୁତ୍ବ ଦେଉଥିବା ଦୀପିକା ସ୍ବାଧିନତା ଆନ୍ଦୋଳନ ପ୍ରତି ପ୍ରାୟ ଉଦାସୀନ ରହି ଆସିଥିଲା ।
୧୦. ଦୀପିକାର ବିଜ୍ଞାପନ ନୀତି ଥିଲା ବେଶ୍ ରୋଚକ । ବଭିନ୍ନ ଆୟୁର୍ବେଦିକ ଔଷଧ ର ବିଜ୍ଞାପନ ସହିତ ନୁଆ ବହିର ବିଜ୍ଞାପନ ଓ ସୂଚନା ଏଥିରେ ନିୟମିତ ପ୍ରକାଶ ପାଉଥିଲା। ୬ ଜାନୁଆରୀ ୧୯୦୬ ରେ ପ୍ରକାଶିତ Major & Co ର Electro Salsa ଏକ ଅଧ ପୃଷ୍ଠା ର ବିଜ୍ଞାପନ ବାହାରିଥିଲା ଯାହାକୁ ଦେବଗଡ, ରେଢାଖୋଲ ଓ ଖଲିକୋଟ୍ ରାଜା ପ୍ରୋତ୍ସାହିତ କରିଥିଲେ ।
ଆମ ସମ୍ବାଦପତ୍ର ଇତିହାସର ଏହି ସର୍ବଶ୍ରେଷ୍ଠ ଐତିହ୍ୟ କୁ ଆମେ ବଂଚାଇ ରଖିପାରିଲେ ନାହିଁ, ତାହା ଆମର ଦୁର୍ଭାଗ୍ୟ ।
ସାମ୍ବାଦିକତା ପାଇଁ ବିଜୁଙ୍କ ଅବଦାନ(ଜୟନ୍ତୀ ଉପଲକ୍ଷେ)
ବିଜୁ ପଟ୍ଟନାୟକଙ୍କ ବ୍ୟକ୍ତିତ୍ୱର ବହୁ ଦିଗ ସଂପର୍କରେ ବିଭିନ୍ନ ଗଣ ମାଧ୍ୟମରେ ବିସୃତ ଭାବରେ ଆଲୋଚିତ ହୋଇଥିଲେ ମଧ୍ୟ, ସାମ୍ବାଦିକତା କ୍ଷେତ୍ରରେ ବିଜୁଙ୍କ ଅବଦାନ ବିଶେଷ ଆଲୋଚିତ ହୋଇନାହିଁ ।
ସମାଜବାଦୀ ଚିନ୍ତାଧାରାରେ ବିଶ୍ୱାସ କରୁଥିବା ବିଜୁବାବୁ, ପଣ୍ଡିତ ଜବାହାରଲାଲ୍ ନେହେରୁଙ୍କର ଯେ ଏକାନ୍ତ ପ୍ରିୟଥିଲେ ତାହା ନୁହେଁ, ସେ ଭି.କେ. ମେନନଙ୍କର ମଧ୍ୟ ଯଥେଷ୍ଟ ଅନ୍ତରଙ୍ଗ ଥିଲେ ।
ସେତେବେଳେ ଅଧିକାଂଶ ଜାତୀୟ ସମ୍ବାଦପତ୍ର ଓ ପତ୍ରପତ୍ରିକା ପ୍ରତିକ୍ରୀୟାଶୀଳ ଶିଳ୍ପପତି ମାନଙ୍କ ନିୟନ୍ତ୍ରଣରେ ରହିଥିବାରୁ, ଏକ ପ୍ରଗତିଶୀଳ ସାପ୍ତାହିକ ପତ୍ରିକା ଓ ପରେ ଏକ ଦୈନିକ ସମ୍ବାପତ୍ର ପ୍ରକାଶ କରିବା ଲାଗି ବିଶିଷ୍ଟ ସମାଜବାଦୀ ନେତ୍ରୀ ଅରୁଣା ଆସଫ୍ ଅଲ୍ଲୀ, ଭି.କେ. ମେନନ୍, ପ୍ରମୁଖ ପଣ୍ଡିତ ନେହେରୁଙ୍କ ପରାମର୍ଶ କ୍ରମେ ଦେଶର ପ୍ରଥମ ସମ୍ବାଦ ସାପ୍ତାହିକ ଲିଙ୍କ ପ୍ରକାଶ କରିବା ଲାଗି ଯୋଜନା କରିଥିଲେ ।
ଏଥିପାଇଁ ଆବଶ୍ୟକୀୟ ପାଣ୍ଠି ସଂଗ୍ରହ କରିବା ଦ।ୟିତ୍ୱ ନେଇଥିଲେ ବମ୍ବେର ପ୍ରଖ୍ୟାତ ହୃଦରୋଗ ବିଶେଷଜ୍ଞ ଡଃ ଏ.ଭି.ବାଲିଗା ଓ ବିଜୁ ପଟ୍ଟନାୟକ, ଏହିପତ୍ରିକା ପ୍ରକାଶ ପାଇଁ ଦିଲ୍ଲୀରେ ୟୁନାଇଟେଡ୍ ଇଣ୍ଡିଆ ପିରିୟଡିକାଲସ୍ ପ୍ରା. ଲିଃ ନାମକ ଏକ ସଂସ୍ଥା ଗଠନ କରାଯାଇଥିଲା ।
ଏହାର ଅଂଶଧନ ବିକ୍ରୀ ପାଇଁ ବିଜୁବାବୁ ଓ ଡଃ ବାଲିଗା ଅକ୍ଲାନ୍ତ ପରିଶ୍ରମ କରିଥିଲେ । ସେତେବେଳେ କଳିଙ୍ଗ ଏୟାର୍ ଲାଇନ୍ସ୍ରେ ନେପାଳର କାଠମାଣ୍ଡୁ ଠାରେ କାର୍ଯ୍ୟରତ ବିଜୁଙ୍କର ଅତ୍ୟନ୍ତ ବିଶ୍ୱସ୍ତ ବଙ୍କିମଚନ୍ଦ୍ର ଦାସ ମଧ୍ୟ ଏ ଦିଗରେ ଅନେକ ସହଯୋଗ କରିଥିଲେ ।
ପ୍ରଥମେ ଦିଲ୍ଲୀର ଓଲଡ୍ ଥିଏଟର୍ ରୋଡରୁ ଲିଙ୍କ ପତ୍ରିକା ପ୍ରକାଶ ପାଇଥିଲା । ଗୋଟିଏ ପୁରୁଣା ଗେ।ଦାମଘର ଥିଲା ଏହାର କାର୍ଯ୍ୟାଳୟ, ଶ୍ରୀମତୀ ଅରୁଣାଆସଫ୍ ଅଲ୍ଲୀ, ଭି.କେ. ମେନନ୍ଙ୍କ ଲିଙ୍କ ଭାରତର ଏକମାତ୍ର ସମ୍ବାଦ ସାପ୍ତାହିକ ଭାବରେ ଯଥେଷ୍ଟ ସୁନାମ ଅର୍ଜନ କରିଥିଲେ ।
ରାଜନୈତିକ ସ୍ତରରେ ଏହା ଯଥେଷ୍ଟ ଗୁରୁତ୍ୱ ଲାଭକରିଥିଲା । ଭାରତୀୟ ସାମ୍ବାଦିକତା କ୍ଷେତ୍ରରେ ଭୀଷ୍ମ ପିତାମହ ଭାବରେ ଜଣାଶୁଣା ଏଡ୍ଟାଟା ନାରାୟଣ ଥିଲେ ଏହାର ସମ୍ପାଦକ ।
ଗୋଟିଏ ପୁରୁଣା ଗେ।ଦ।ମଘରୁ ଲିଙ୍କ ଭଳି ଏକ ପ୍ରଭାବଶାଳୀ ପତ୍ରିକା ପାଇବାକୁ ଆରମ୍ଭରୁ ବିଜୁବାବୁ ପସନ୍ଦ କରୁନଥିଲେ । ତାଙ୍କର ସ୍ୱପ୍ନ ଥଲା ଦିଲ୍ଲୀର ଆଇ.ଟି.ଇ ଅଂଚଳରେ ଟାଇମସ୍ ଅଫ୍ ଇଣ୍ଡିଆ, ଇଣ୍ଡିଆନ୍ ଏକ୍ସପ୍ରେସ ଭଳି ଏକ ସମ୍ପାଦାନଜନକ କାର୍ଯ୍ୟାଳୟରୁ ଲିଙ୍କ ପ୍ରକାଶ ପାଉ ।
ତେଣୁ ସେ ଅରୁଣାଜୀ ମେନନ୍, ବାଲିଗା ପ୍ରଭୃତିଙ୍କୁ ଏ ଦିଗରେ ପ୍ରବର୍ତ୍ତାଇ ଆଇ.ଟି ଓ ରୋଡରେ ଖଣ୍ଡେ ଜମି ନେଇ ସେଠାରେ ଲିଙ୍କ ହାଉସ୍ ନିର୍ମାଣ ଲାଗି ଉଦ୍ୟମ ଆରମ୍ଭ କରିଥିଲେ । ଏଥି ନିମନ୍ତେ ଅଂଶଧନ ବିକ୍ରୀ କରିବା ନିମନ୍ତେ ମୁଖ୍ୟତଃ ବିଜୁ ଓ ଡଃ ବାଲିଗାଙ୍କୁ ଅକ୍ଲାନ୍ତ ପରିଶ୍ରମ କରିବାକୁ ପଡିଥିଲା । ଲିଙ୍କ ହାଉସ୍ ନିର୍ମାଣ ପରେ ଶେଷରେ ସାଧାରଣ ଜନତା ଓ ଖଟିଖିଆ ମାନଙ୍କ ସ୍ୱାର୍ଥର ସୁରକ୍ଷା ଲାଗି ଏକ ଦୈନିକ ଇଂରାଜୀ ସମ୍ବାଦପତ୍ର ପାଟ୍ରିୟଟ୍ ପ୍ରକାଶ କରିବା ପାଇଁ ଉଦ୍ୟମ ହୋଇ ଏଥିରେ ସଫଳତା ଲାଭ କରିଥିଲା ।
ତେଣୁ ଶ୍ରୀମତୀ ଅରୁଣା ଆସ୍ଫ ଅଲ୍ଲୀ ସର୍ବଦା କହୁଥିଲେ ଯେ, ବିଜୁଙ୍କ ଦୂର୍ରଶୀତା ଓ ଡ୍ରାଇଭିଙ୍ଗ ସ୍ପିରିଟ୍ ଦ୍ୱାରା ସେମାନେ ଯଦି ପ୍ରଭାବିତ ହୋଇନଥାନ୍ତେ ତେବେ ଲିଙ୍କ - ହାଉସ୍ ର ପରିକଳ୍ପନା କରାଯାଇ ପାରିନଥାନ୍ତା ଏବଂ ସେଇ ଗେ।ଦ।ମ ଘରୁ ହିଁ ଲିଙ୍କ ଓ ପ୍ୟାଟ୍ରିୟଟ୍ ପ୍ରକାଶ ପାଉଥାଆନ୍ତା ।
ପଟ୍ଟନାୟକ ପରବର୍ତ୍ତୀ କାଳରେ କଟକ ସହରରୁ କଳିଙ୍ଗ ନାମକ ଏକ ଦୈନିକ ଓଡିଆ ସମ୍ବାଦପତ୍ର ପ୍ରକାଶ କରି ଓଡିଶାର ସାମ୍ବାିକତା କ୍ଷେତ୍ରରେ ଏକ ନୂତନ ଯୁଗର ଐୟମାରମ୍ଭ କରିଥିଲେ ।
ସେ ସୁନାମଧନ୍ୟ କବି ତଥା କମ୍ୟୁନିଷ୍ଟ ନେତା ମନମୋହନ ମିଶ୍ରଙ୍କୁ ଏହାର ସଂପାଦକ ଏବଂ ଶ୍ରୀ ବୈଦ୍ୟନାଥ ମିଶ୍ରଙ୍କୁ ଜେନେରାଲ୍ ମ୍ୟାନେଜର୍ ଭାବେ ନିଯୁକ୍ତି ଦେଇଥିଲେ ଏହା ବ୍ୟତୀତ ସୁନାମଧନ୍ୟ କବି ଜ୍ଞାନେନ୍ଦ୍ର ବର୍ମା, ଭାନୁଜୀ ରାଓ, ଅଧ୍ୟାପକ ଦୀପକ ମିଶ୍ର, ଅଧ୍ୟାପକ କୃଷ୍ଣଚନ୍ଦ୍ର ମହାନ୍ତି, ବିଜୟ ପଟ୍ଟନାୟକ, ସୁରିତ ପଟ୍ଟନାୟକ ପ୍ରମୁଖଙ୍କୁ ଏହାର ସଂପାଦନା ମଣ୍ଡଳୀର ସଦସ୍ୟ ଭାବରେ ମଧ୍ୟ ନିଯୁକ୍ତି ଦେଇଥିଲେ ।
ସେତେବେଳେ ସାମ୍ବାଦିକ ମାନଙ୍କୁ ପ୍ରୟାତଃ, ସମ୍ମାନଜନକ ବେତନ ଦିଆଯାଉନଥିଲା । ମାତ୍ର ବିଜୁ ବାବୁ ସମ୍ବାିଦିକ ମାନଙ୍କୁ ସମ୍ମାନଜନକ ବେତନ ଦେବାର ବ୍ୟବସ୍ଥା କରିଥିବାରୁ ଘରୋଇ କଲେଜରେ ଅଧ୍ୟାପନା କରୁଥିବା ଦୀପକ ମିଶ୍ର ଓ କୃଷ୍ଣ ଚନ୍ଦ୍ର ମହାନ୍ତି ପ୍ରମୁଖ ଅଧ୍ୟାପକ ଚାକିରୀରୁ ଇସ୍ତଫା ଦେଇ କଳିଙ୍ଗର ସଂପାଦନା ମଣ୍ଡଳୀରେ ଯୋଗେଇଥିଲେ ।
ପରବର୍ତ୍ତୀ ସମୟରେ ସୁରେନ୍ଦ୍ର ମହାନ୍ତିଙ୍କ ଭଳି ବିଶିଷ୍ଟ ସାହିତ୍ୟକ ଏହାର ସଂପାଦନା ଦ।ୟିତ୍ୱ ତୁଳାଇଥିଲେ । ଏହା ଓଡିଶାର ସାମ୍ବାଦିକ ପେଷାରେ ଏକ ବିପ୍ଲବ ସୃଷ୍ଟି କରିଥିଲା ।
କଠୋର ସମାଲୋଚନା କଲେ ମଧ୍ୟ ସେ କେବେ ହେଲେ କ୍ଷୁଦ୍ର ହେଉ ନଥିଲେ ।
ବରଂ ତାଙ୍କର କଠୋର ସମାଲୋଚକ ମାନଙ୍କୁ କହୁଥିଲେ, 'ମୋ ବିରୋଧରେ ଲେଖିବା ଦ୍ୱାରା ପ୍ରମାଣିତ କରୁଛ, ଯେ ତୁମେମାନେ ମୋତେ ଗଭୀର ଭାବରେ ଭଲପାଅ ଏବଂ କେବେ ହେଲେ ଭୁଲିପାରିବ ନାହିଁ' ।
ଭୁବନେଶ୍ୱର, ଫେବୃୟାରୀ ୨୦(ଓଡ଼ିଶା ଡ଼ଟ୍ କମ୍) ଗଣମାଧ୍ୟମ ଉପରେ ଆକ୍ରମଣ ବିରୋଧରେ ସମ୍ବାଦପତ୍ର ସଂପାଦକ ଓ ନିଉଜ ଚ୍ୟାନେଲ ମୁଖ୍ୟଙ୍କୁ ନେଇ ଗଠିତ ଗଣମାଧ୍ୟମ ପରାମର୍ଶଦାତା କମିଟି ବୈଠକ ଅନୁଷ୍ଠିତ ହୋଇଯାଇଛି ।
ଗଣମାଧ୍ୟମ ଉପରେ ହେଉଥିବା ଆକ୍ରମଣ ପରିପ୍ରେକ୍ଷୀରେ ମିଡ଼ିଆ ୟୁନିଟ୍ ଫର୍ ଫ୍ରିଡ଼ମ ଅଫ୍ ପ୍ରେସ(ଏମ୍ୟୁଏଫ୍ପି) ପକ୍ଷରୁ ପ୍ରକାଶିତ ଶ୍ୱେତପତ୍ରକୁ ଶନିବାର ଅନୁଷ୍ଠିତ ବୈଠକରେ ମଞ୍ଜୁରୀ କରାଯାଇଛି ।
ଗଣମାଧ୍ୟମ ଓ ଗଣମାଧ୍ୟମ ପ୍ରତିନିଧିଙ୍କ ନିରାପତ୍ତା ଦୃଷ୍ଟିକୋଣରୁ ଶ୍ୱେତପତ୍ରରେ ପ୍ରକାଶ ପାଇଥିବା ଅଭିଯୁକ୍ତଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରିବା ପାଇଁ ସରକାରଙ୍କ ନିକଟରେ ଦ।ବି କରିବାକୁ ସ୍ଥିର ହୋଇଛି ।
ଶ୍ୱେତପତ୍ରକୁ ପରାମର୍ଶଦାତା କମିଟି ମଞ୍ଜୁର କରିବା ସହ ଯେକୌଣସି ସ୍ତରରେ ଗଣମାଧ୍ୟମ ପ୍ରତିନିଧିଙ୍କ ଉପରେ ଆକ୍ରମଣକୁ ବରଦାସ୍ତ କରାଯିବ ନାହିଁ ବୋଲି ନିଷ୍ପତ୍ତି ହୋଇଛି । ସରକାର ହୁଅନ୍ତୁ, ଘରୋଇ ସଂସ୍ଥା କିମ୍ବା ବ୍ୟକ୍ତି ବିଶେଷ ଗଣମାଧ୍ୟମ ଉପରେ ଆକ୍ରମଣରେ ଯିଏବି ସଂପୃକ୍ତ ହେବ ତାଙ୍କ ବିରୋଧରେ କାର୍ଯ୍ୟାନୁଷ୍ଠାନ ପାଇଁ ତୁରନ୍ତ ପକ୍ଷେପ ନିଆଯିବ ।
ତେବେ କେବଳ ଗଣମାଧ୍ୟମ ସଂପର୍କିତ ନିଜ କାର୍ଯ୍ୟ ସଂପାଦନ କରୁଥିବା ବେଳେ ଯଦି ପ୍ରତିନିଧି ଆକ୍ରମଣର ଶିକାର ହେଲେ ଉପରୋକ୍ତ ପଦକ୍ଷେପ ନିଆଯିବ ବୋଲି କମିଟି ପକ୍ଷରୁ କୁହାଯାଇଛି ।
ତଥାଗତ ସତପଥୀ, "ସମାଜ' କାର୍ଯ୍ୟକାରୀ ସଂପାଦକ ପ୍ରମୋଦ କୁମାର ମହାପାତ୍ର, "ଏମ୍ବିସି ଟଭି' ମୁଖ୍ୟ ଅଶୋକ ମହାପାତ୍ର, "ଓଟିଭି' ମୁଖ୍ୟ ସଂପାଦକ ସୌମ୍ୟଜିତ ପଟ୍ଟନାୟକ ଓ ଏମ୍ୟୁଏଫ୍ପି ପକ୍ଷରୁ ସଂଯୋଜକ ପ୍ରଶାନ୍ତ ପଟ୍ଟନାୟକ ଉପସ୍ଥିତ ଥିଲେ ।
ଦିବ୍ୟାଙ୍ଗଙ୍କୁ ବଞ୍ଚିବାର ରାହା ଦେଖାଉଥିବା ଏକ ସ୍କୁଲର କାହାଣୀ (ବିଶେଷ)
ଯେଉଁ ପିଲାମାନେ ଏହି ସ୍କୁଲରୁ ବାହାରୁ ଯାଇଛନ୍ତି, ସେମାନଙ୍କ ମଧ୍ୟରୁ ପ୍ରାୟ ସମସ୍ତେ କିଛି ନା କାମ କରି ଗୁଜୁରାଣ ମେଣ୍ଟାଉଥିବା ରାଜେଶ୍ବରୀ ସୂଚନା ଦେଇଛନ୍ତି। ନୂଆପଡ଼ା ଭଳି ଜାଗାରେ ବିନା ସରକାରୀ ଅନୁଦାନରେ ଭିନ୍ନକ୍ଷମଙ୍କ ଲାଗି ଏଭଳି ଏକ ସ୍କୁଲ୍ ଚଳାଇବା କମ୍ କଷ୍ଟକର କଥା ନୁହେଁ, ତେବେ ତାକୁ କରି ଦେଖାଇଛନ୍ତି ଏହି ସ୍କୁଲର ଶିକ୍ଷକ ଶିକ୍ଷୟିତ୍ରୀ ତଥା ପରିଚାଳକମାନେ।
ଓଡ଼ିଆ ଲୋକ ଚାହିଁଲେ ଉତ୍କଳ ବିଶ୍ୱବିଦ୍ୟାଳୟ ବିଶ୍ୱସ୍ତରର ହୋଇପାରିବ ବୋଲି ସେ କହିଥିଲେ ।
୨୦୦୯ ମସିହାରେ ନନ୍ଦନକାନନ ଚିଡ଼ିଆଖାନା ବିଶ୍ୱ ଚିଡ଼ିଆଖାନା ସଂଘର World Association of Zoos and Aquariums (WAZA) ସଦସ୍ୟତା ଲାଭ କରିବାରେ ଭାରତର ପ୍ରଥମ ଚିଡ଼ିଆଖାନା ।
ଦେଖିବାକୁ ଗଲେ, ମନ୍ଦିର କାନ୍ଥରେ ଭିତ୍ତି ଚିତ୍ରର ପରମ୍ପରା ଗଞ୍ଜାମରେ ହିଁ ଚଳିଆସିଛି । ଅଜନ୍ତା, ଏଲୋରା ଗୁମ୍ଫାରେ ଯେପରି ଦୀର୍ଘବର୍ଷରୁ ଭିତ୍ତି ଚିତ୍ର ସବୁ ରହି ଆସିଛି, ଗଞ୍ଜାମର ବିଭିନ୍ନ ମନ୍ଦିର, ବିଶେଷ କରି ମଠ ସହ ସଂଲଗ୍ନ ମନ୍ଦିରଗୁଡ଼ିକରେ ଏସବୁର ବହୁଳତା ଦେଖିବାକୁ ମିଳେ ।
ଓଡିଶାରେ ଗାଂଧିଂକ ରହଣୀ ଖୁବ ବେଶୀ ଦିନର ନୁହଁ । ୧୯୨୧ ରୁ ୧୯୪୬, ୨୫ ବର୍ଷ ଭିତରେ ଗାନ୍ଧି ସାତ ଥର ଓଡିଶାକୁ ଆସିଛନ୍ତି । ସାତ ଥର ଯାତ୍ରା ରେ ତାଂକର ସମୁଦାୟ ଓଡିଶା ରହଣୀ ଦିବସ ହେଉଛି ୬୯ ଦିନ ।
